title: سان پيطيرسبورڭ
text: سان پيطيرسبورڭ، (بالروسية: Санкт-Петербург)، اللي كانت تاتسمّا تا پيطروڭراد (1914-1924) و لينينڭراد (1924-1991) هي تاني أكبر مدينة ف روسيا من مورا لعاصمة موسكو. جات ف الشمال الشرقي د لبلاد، على لواد ديال نيڤا، و كاطّل على لبحر د لبلطيق.
  
  سان پيطيرسبورڭ هي أكبر مدينة كاطّل على لبحر د لبلطيق، أكتر مدينة ف الشمال من لمدون اللي كيسكن فيها كتر من مليون د الناس، و رابع أكبر مدينة ف ؤروپا من حيت لعدد د السكان. تأسسات ف 1703، و كانت هي لعاصمة د لإمبراطورية د روسيا من 1713 ل 1918، ملّي جات التورة لبولشوڤية، و ولاّت لعاصمة هي موسكو.
  
  لمدينة لقديمة د سان پيطيرسبورڭ داخلة مع الليسطة د لمواقع د التراث لعالمي د ليونيسكو، و فيها بزاف من لمتاحف لكبار لمعروفين ف لعالم. لمدينة فيها ميطرو فيه 72 محطة، عندها مطار دولي، و تنظمو فيها أحدات مهمة بحال ماتشات ديال كاس لعالم د لكورة ف 2018، و ديال لكاس د ؤروپا د 2020.
  
  عيون لكلام 
  
  مدون د روسيا
  عاصيمة قديمة على حساب لبلاد